महेश बताते हैं, ‘हमने दिल्ली में ऐसी लाइब्रेरी दो साल तक सफलता के साथ चलाई है। वहां पढ़ने वाले सात लड़के आज एसडीएम बन चुके हैं। ऐसी लाइब्रेरी में स्‍टूडेंट आपस में किसी मुद्दे पर लम्बी चर्चा कर सकते हैं।’ इस टीम के साथी शशि‍भूषण बताते हैं, ‘पाम डिलाइट रेस्टोरेंट का खाना भले सस्ता होगा लेकिन इसकी क्वालिटी से किसी तरह का समझौता नहीं किया जाएगा। हमने रेस्टोरेंट के एक चरण का काम पूरा कर लिया है। दूसरे चरण में ऐसी लाइब्रेरी बनाएंगे, जिसमें जरूरत की हर किताब आसानी से मिलेगी।’ यह लाइब्रेरी कई खूबियों से लैस होगी। मसलन, यह फुली एसी होगी। यहां वाईफाई के साथ ऑडियो-विजुअल सपोर्ट भी मिलेगा।